ACG_Lady+Gaga

=Lady Gaga=

Născută pe 20 martie 1986, Stefani Germanotta, cunoscută sub numele Lady GaGa, este o cântăreaţă şi compozitoare americană cu origini italiene, ce aparţine casei de discuri Interscope Records. În copilărie a urmat cursurile unei şcoli catolice de fete. A învăţat să cânte la pian după ureche, şi asta la vârsta de numai patru ani. Primul său cântec l-a compus în adolescenţă, iar la 14 ani cânta deja într-un club din New York. Pe când avea 17 ani, Stefani devine una dintre cele douăzeci de persoane din lume admise în programul “Clive Davis”, de la Scoala de Arte Tisch a Universităţii din New York.

În 2006 a început să colaboreze cu producătorul Rob Fusari, alături de care a compus unele dintre primele sale piese ca “Beautiful Dirty Rich”, “Dirty Ice Cream” şi “Disco Heaven”. Atunci când lucra la piesa “Again, Again” i-a venit ideea numelui Lady GaGa (o referinţă la piesa „Radio GaGa” a celor de la Queen”). Lady GaGa a semnat un contract iniţial cu Def Jam la 19 ani, dar aceştia au renunţat la serviciile sale după doar 3 luni. La începutul lui 2007, acesteia i s-a oferit un nou contract la Interscope, fiind angajată în calitate de compozitor, urmând să colaboreze cu Akon. Datorită colaborării cu acest artist, Lady GaGa a început să scrie pentru propriul său proiect, albumul de debut, alături de producatorul RedOne. Având deja gata o selecţie de piese electro-glam, inspirate de stilul lui David Bowie şi apariţia spectaculoasă a celor de la Quuen, GaGa a vrut să mixeze ritmurile retro dance cu melodii R&B, refrene pop şi în acelaşi timp să păstreze şi influenţele rock’n roll. Primul cântec produs a fost “Boys, Boys, Boys”, o piesa inspirată de hit-urile celor de la Motley Crue, “Girls, Girls, Girls” şi AC/DC, “T.N.T”. În 2008, Lady GaGa se muta la Los Angeles, lucrând împreună cu casa sa de discuri la terminarea celui dintâi album, „The Fame”. Acesta a fost lansat pe 1 septembrie, iar primul single, „Just Dance”, a urcat repede în topurile din întreaga lume.

Apariţiile pe scenă ale artistei nu rămân niciodată fără ecou. Pagina de myspace a acesteia include câte o filmare săptămânală intitulată “Transmission Gaga-Vision”, ce prezintă imagini din show-urile Lady GaGa. Filmate în alb-negru, videoclipurile o arată pe cântăreaţă aflându-se în pat şi discutând cu dansatorii săi, din nou o aluzie şi în acelaşi timp, un omagiu adus documentarului filmat de Madonna în timpul turneului său din 1990 - „Blond Ambition World Tour”. media type="custom" key="3370104"